Sahuri
Suju, saha, suihkaellos,
 Kohta soipi lepokellos.
 Muinoin vankka sull’ ol’ ääni,
 Muinoin riemu syömessäni.
           Suju, soi!
           Muinoin, oi!
 Neito meille hymyn toi:
 Muinoin vankka sull’ ol’ ääni,
 Muinoin riemu syömessäni.

 Armas mennyt aik’ on muistaa,
 Vaikka suru rintaa suistaa;
 Hellä Marin silmäin loiste –
 Ah, en sitä näe toiste!
           Suju, soi!
           Armas, oi!
 Lemmen mulle paistoi koi!
 Armas mennyt aik’ on muistaa,
 Vaikka suru rintaa suistaa.

 Nyt vaan iloitsen mä siitä,
 Ett’ei huolta hautaan riitä:
 Kohta vaivun alle multain
 Vierehen suloisen kultain.
           Suju, soi!
           Kohta, oi!
 Rinta rinnan löytää voi –
 Kohta vaivun alle multain
 Vierehen suloisen kultain.

Rafael Laethén
Runot